ประกาศกระทรวงพลังงานเรื่อง การบํารุงรักษาและการทดสอบและตรวจสอบภาชนะบรรจุก๊าซปิโตรเลียมเหลว พ.ศ. 2560-------------------------------------------------------- อาศัยอํานาจตามความในข้อ 4 ข้อ 18 วรรคหนึ่ง และข้อ 21 แห่งกฎกระทรวงภาชนะบรรจุก๊าซปิโตรเลียมเหลว พ.ศ. 2560 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 ซึ่งแก้ไขเพิ่มเติมโดยพระราชบัญญัติควบคุมน้ํามันเชื้อเพลิง (ฉบับที่ 2) พ.ศ. 2550 รัฐมนตรีว่าการกระทรวงพลังงานออกประกาศไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ในประกาศนี้ "เจ้าของถัง" หมายความว่า ผู้ค้าน้ํามันที่ปรากฏชื่อหรือเครื่องหมายที่กําหนดตามมาตรฐานผลิตภัณฑ์อุตสาหกรรมถังก๊าซปิโตรเลียมเหลว ตามกฎหมายว่าด้วยมาตรฐานผลิตภัณฑ์อุตสาหกรรม "ครบวาระ" หมายความว่า ที่ได้ผ่านการทดสอบ ตรวจสอบครบทุก ๆ 5 ปี ในกรณีของถังเก็บและจ่ายก๊าซปิโตรเลียมเหลว หรือที่ได้ผ่านการทดสอบและตรวจสอบครบทุก ๆ 6 ปี ในกรณีของถังขนส่งก๊าซปิโตรเลียมเหลว ทั้งนี้ นับแต่วันที่ได้ทดสอบและตรวจสอบครั้งหลังสุดหมวด ๑ หลักเกณฑ์ วิธีการปฏิบัติงาน การจัดให้มีและบํารุงรักษาถังก๊าซปิโตรเลียมเหลวหุงต้ม ลิ้น และอุปกรณ์-----------------------------------ข้อ ๓ การใช้และการซ่อมบํารุงถังก๊าซปิโตรเลียมเหลวหุงต้ม ให้เป็นไปตามมาตรฐานผลิตภัณฑ์อุตสาหกรรมเรื่องการใช้และการซ่อมบํารุงถังก๊าซปิโตรเลียมเหลว ตามกฎหมายว่าด้วยมาตรฐานผลิตภัณฑ์อุตสาหกรรมข้อ ๔ การซ่อมบํารุงถังก๊าซปิโตรเลียมเหลวหุงต้มตามข้อ 3 ให้เป็นหน้าที่ของเจ้าของถังหรือผู้ที่ได้รับมอบหมายเป็นหนังสือจากเจ้าของถังข้อ ๕ ลิ้นสําหรับถังก๊าซปิโตรเลียมเหลวหุงต้มที่ผลิตขึ้นใหม่ ให้มีอายุการใช้งานไม่เกิน 10 ปีนับตั้งแต่วันที่ได้รับการทดสอบและตรวจสอบครั้งแรก และห้ามนําลิ้นที่มีอายุการใช้งานเกินกว่าที่กําหนดมาใช้กับถังก๊าซปิโตรเลียมเหลวหุงต้มข้อ ๖ การเปลี่ยนลิ้นสําหรับถังก๊าซปิโตรเลียมเหลวหุงต้มตามข้อ 5 ให้เป็นหน้าที่เจ้าของถังหรือผู้ที่ได้รับมอบหมายเป็นหนังสือจากเจ้าของถังข้อ ๗ ลิ้นสําหรับถังก๊าซปิโตรเลียมเหลวหุงต้มที่ไม่เป็นไปตามข้อ 5 ซึ่งใช้กับถังก๊าซปิโตรเลียมเหลวหุงต้มอยู่ก่อนวันที่ประกาศนี้มีผลใช้บังคับ ให้เจ้าของถังหรือผู้ที่ได้รับมอบหมายเป็นหนังสือจากเจ้าของถังปฏิบัติตามข้อ 6 ภายในเวลาหนึ่งปีนับตั้งแต่วันที่ประกาศนี้มีผลใช้บังคับหมวด ๒ การทดสอบและตรวจสอบด้วยกรรมวิธีไม่ทําลายสภาพเดิม (nondestructive examination)ของถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลว-----------------------------------------------ข้อ ๘ วิธีการทดสอบและตรวจสอบถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลว ให้ปฏิบัติตามวิธีการทดสอบและตรวจสอบถัง ด้วยกรรมวิธีที่ไม่ทําลายสภาพเดิม (nondestructive examination) ตามมาตรฐาน ASME Boiler and Pressure Vessel Code Section VIII หรือมาตรฐาน API 620 และต้องปฏิบัติตามหลักเกณฑ์ท้ายประกาศ ดังต่อไปนี้ (1) ถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวที่ผลิต หรือสร้างขึ้นใหม่ต้องจัดให้มีการทดสอบและตรวจสอบไม่น้อยกว่าตามที่กําหนดในหลักเกณฑ์ที่ 1 ท้ายประกาศนี้ (2) ถังเก็บและจ่ายก๊าซปิโตรเลียมเหลวแบบเหนือพื้นดินครบวาระ ต้องทดสอบและตรวจสอบไม่น้อยกว่าตามที่กําหนดในหลักเกณฑ์ที่ 2 ท้ายประกาศนี้ (3) ถังเก็บและจ่ายก๊าซปิโตรเลียมเหลวแบบกลบหรือแบบฝังไว้ในดินครบวาระ ต้องทดสอบและตรวจสอบไม่น้อยกว่าตามที่กําหนดในหลักเกณฑ์ที่ 3 ท้ายประกาศนี้ (4) ถังขนส่งก๊าซปิโตรเลียมเหลวครบวาระ ต้องทดสอบและตรวจสอบไม่น้อยกว่าตามที่กําหนดในหลักเกณฑ์ที่ 4 ท้ายประกาศนี้ (5) ถังเก็บและจ่ายก๊าซปิโตรเลียมเหลวโดยใช้ระบบควบคุมอุณหภูมิที่ออกแบบ ผลิต หรือสร้างตามมาตรฐาน API 620 ครบวาระ ต้องทดสอบและตรวจสอบไม่น้อยกว่าตามที่กําหนดในหลักเกณฑ์ที่ 5 ท้ายประกาศนี้ (6) ในกรณีที่ถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลว เคยได้รับความเห็นชอบหนังสือรับรองและผลการทดสอบและตรวจสอบจากอธิบดีกรมธุรกิจพลังงานมาแล้ว แต่ไม่ได้ใช้งานหรือเลิกใช้งาน โดยถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวดังกล่าว พ้นกําหนดวันครบวาระแล้ว แต่ยังไม่จัดให้มีการทดสอบและตรวจสอบภายในระยะเวลาไม่เกิน 12 ปี หากผู้ผลิตหรือสร้างถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวหรือผู้ประกอบกิจการมีความประสงค์ที่จะนําถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวดังกล่าวมาใช้บรรจุก๊าซปิโตรเลียมเหลว ต้องจัดให้มีการทดสอบและตรวจสอบไม่น้อยกว่าตามที่กําหนดในหลักเกณฑ์ที่ 1 ท้ายประกาศนี้ (7) ถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลว ซึ่งไม่เคยได้รับความเห็นชอบหนังสือรับรองและผลการทดสอบและตรวจสอบจากอธิบดีกรมธุรกิจพลังงานมาก่อน แต่มีลักษณะถูกต้องตามกฎกระทรวงว่าด้วยภาชนะบรรจุก๊าซปิโตรเลียมเหลวและมีประวัติการทดสอบถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวโดยผู้ทดสอบและตรวจสอบ หากผู้ประกอบกิจการมีความประสงค์ที่จะนําถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวดังกล่าวมาใช้บรรจุก๊าซปิโตรเลียมเหลว ต้องจัดให้มีการทดสอบและตรวจสอบไม่น้อยกว่าตามที่กําหนดในหลักเกณฑ์ที่ 1 ท้ายประกาศนี้ หากผลการทดสอบและตรวจสอบถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวตามวิธีการทดสอบและตรวจสอบใน (1) (2) (3) (4) หรือ (5) แล้วแต่กรณี นั้นปรากฏเหตุอันควรสงสัยจากการทดสอบและตรวจสอบว่า อาจทําให้เกิดความไม่มั่นคงแข็งแรงต่อถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวหรืออาจเกิดอันตรายขึ้นเมื่อใช้งานต่อไปและจําต้องได้รับการแก้ไข ให้ผู้ทดสอบและตรวจสอบนําเสนอวิธีการแก้ไขและวิธีการทดสอบและตรวจสอบให้อธิบดีกรมธุรกิจพลังงานเห็นชอบ เมื่อได้รับความเห็นชอบแล้ว จึงดําเนินการได้ผู้มีอํานาจลงนาม - ประกาศ ณ วันที่ 27 ธันวาคม พ.ศ. 2560 ศิริ จิระพงษ์พันธ์รัฐมนตรีว่าการกระทรวงพลังงานอื่นๆ - [เอกสารแนบท้าย] 1. หลักเกณฑ์ที่ 1 หลักเกณฑ์การทดสอบและตรวจสอบถังเก็บและจ่ายก๊าซปิโตรเลียมเหลวหรือถังขนส่งก๊าซปิโตรเลียมเหลวที่ผลิต หรือสร้างขึ้นใหม่ 2. หลักเกณฑ์ที่ 2 หลักเกณฑ์การทดสอบและตรวจสอบถังเก็บและจ่ายก๊าซปิโตรเลียมเหลวแบบเหนือพื้นดินครบวาระ 3. หลักเกณฑ์ที่ 3 หลักเกณฑ์การทดสอบและตรวจสอบถังเก็บและจ่ายก๊าซปิโตรเลียมเหลวแบบกลบหรือฝังไว้ในดินครบวาระ 4. หลักเกณฑ์ที่ 4 หลักเกณฑ์การทดสอบและตรวจสอบถังขนส่งก๊าซปิโตรเลียมเหลวครบวาระ 5. หลักเกณฑ์ที่ 5 หลักเกณฑ์การทดสอบและตรวจสอบถังเก็บและจ่ายก๊าซปิโตรเลียมเหลวโดยใช้ระบบควบคุมอุณหภูมิที่ออกแบบ ผลิตหรือสร้างตามมาตรฐาน API 620 ครบวาระ (ดูข้อมูลจากภาพกฎหมาย)